राज ठाकरे

उत्तर भारतीयांच्या समोर राज ठाकरे पहिल्यांदाच बोलत असल्याने ते काय बोलतील याबद्दल प्रचंड उत्सुकता होती. राज ठाकरे यांनी त्यांचं भाषण हिंदीत केलं. 

"मी कोणताही खुलासा करण्यासाठी आलेलो नाही तर माझी भूमिका मांडण्यासाठी आलो आहे, असं ते म्हणाले. जिथं जाल त्या राज्याचा मान राखला पाहिजे, असं ते म्हणाले. महाराष्ट्रात नोकऱ्या असतील त्या प्राधान्याने महाराष्ट्रातील लोकांना मिळाल्या पाहिजेत, असं ते म्हणाले.  तुमच्या राज्यात विकास का झाला नाही, हा प्रश्न तुमच्या राजकारण्यांना का विचारत नाही, इतर राज्यांत जाऊन तुम्हाला अपमानित व्हावं लागतं यावर तुमचं रक्त का उसळत नाही?" असा सवालही त्यांनी केला. 

"एक दिवस मी घरी बसलो होतो तर संदीप देशपांडेनी सांगितलं विनय दुबेंना भेटायचं आहे. त्यांना काही आमंत्रण द्यायचं आहे. लोकांच्या मनातले गैरसमज आहेत ते दूर करावेत अशी विनंती केली," असं ते म्हणाले. 

"जास्तीत जास्त लोकांना समजावं म्हणून प्रथमच हिंदीत भाषण करत आहे. वडिलांमुळे आणि चित्रपटामुळे हिंदी सुधारलं," असं ते म्हणाले.   

"देशाचा कायदा समजून घेतला पाहिजे. देशातील कोणत्याही राज्यात जाण्याची मुभा ... आणखी 4000 वर्णांसाठी लेख सुरू ठेवा:
आहे. पण हा कायदा समजून घेतला पाहिजे. दुसऱ्या राज्यात गेलो तर आधी पोलिसांत नोंद करावी लागेत. कुठं काम करणार हेही सांगावं लागतं," असं ते म्हणाले. मी कोणाताही खुलासा देण्यासाठी आलेलो नाही, मी फक्त माझी भूमिका सांगण्यासाठी आलो आहे," असं ते म्हणाले. 

"मी काही वेगळं सांगत नाही, महाराष्ट्रात रोजगार उपलब्ध असतील तर महाराष्ट्रातील भूमिपुत्रांना पहिली संधी मिळाली पाहिजे यात काय चुकीचं आहे, बिहारमध्येही उद्योग सुरू झालं तर तिथंही बिहारींना रोजगार मिळालं पाहिजे, असं ते म्हणाले.  माजी राष्ट्रपती राजेंद्र प्रसाद यांचा दाखला त्यांनी दिला. ते म्हणाले राजेंद्र प्रसाद म्हणाले होते, 'स्थानिक लोकांना त्यांच्या भागातच काम मिळायला हवं.' स्थानिक लोकांचे रोजगार हिसकावले जाऊ नये,असं दिवंगत पंतप्रधान इंदिरा गांधींना वाटत होतं. तर मी काय वेगळं सांगत आहे," असं ते म्हणाले. पूर्वी मुंबईत दक्षिणेतून लोक यायचे, पण तिथंच रोजगार मिळाल्याने दक्षिणेतील लोंढे यायचे थांबले, असा दाखला त्यांनी दिला. 

"70-80 टक्के पंतप्रधान हे उत्तर प्रदेशातील मतदार संघातून निवडून आले आहेत. जवाहर लाल नेहरू, इंदिरा गांधी, राजीव गांधी,अटल बिहारी वाजपेयी आणि नरेंद्र मोदी हे उत्तर प्रदेशातूनच निवडून जाऊन पंतप्रधान झाले. विचारा पंतप्रधान होण्यासाठी आमचा प्रदेश चालतो तर उद्योगांसाठी का नाही, हा प्रश्न त्यांना विचारा," असं ते म्हणाले. 

"महाराष्ट्राचे चित्र दिल्लीत बसलेल्या मीडियाने बिघडवलं आहे. गोव्यातील एका मंत्र्याने बिहारवरून येणाऱ्या रेल्वेला भिकाऱ्यांची रेल्वे नको असं म्हटलं होतं. आसाममध्ये बिहाऱ्यांना मारलं होतं. इतकंच काय तर गुजरातमध्येही उत्तर भारतीयांना हुसकून लावण्यात आलं होतं, ही बातमी किती दिवस आली," असा सवाल त्यांनी केला. फेरीवाल्यांच्या नेत्यांनी वापरलेल्या भाषेमुळे संघर्ष झाला, असं ते म्हणाले. 

"मनसेचं पहिल्यांदा आंदोलन रेल्वे भरतीला आलेल्या मुलांविरोधात झालं. राज्यात नोकऱ्या होत्या पण जाहिरात मात्र उत्तर प्रदेश-बिहारमध्ये देण्यात आली होती," असं ते म्हणाले. 

आमच्या आंदोलनानंतर तत्कालीन रेल्वे मंत्री ममता बॅनर्जी यांनी रेल्वेत नोकरीसाठी स्थानिकांना प्राधान्य देण्यात यावे आणि त्या-त्या राज्यांच्या भाषांत परीक्षा घेण्याचे आदेश दिले. मी हेच सांगत होतो," असं ते म्हणाले. 

काशीवरून आलेल्या पुरोहितांच्या हस्ते राज यांना आशीर्वाद देण्याचा कार्यक्रम...